Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=5	G2=5	DLID=kaa_Latn	BODY=Qasym-Jomart Toqaev Shavkat Mırzıeıovpen telefon arqyly sóılesti\nÁńgimelesý barysynda Qazaqstan Prezıdenti Syrdarııa oblysyndaǵy Sardoba sý qoımasy bógetiniń buzylý saldaryn joıý jónindegi О́zbekstannyń qolǵa alǵan is-qımyldaryn joǵary baǵalap, baýyrlas ári tatý kórshi ózbek halqyna kómek kórsetýge daıyn ekenin jetkizdi. Bul týraly Aqordanyń baspasóz qyzmeti habarlady.\nShavkat Mırzeıov Qasym-Jomart Toqaevqa qoldaý bildirgeni úshin alǵys aıtyp, atalǵan apat Qazaqstannyń ońtústigindegi birqatar eldi mekenge de zııan tıgizgenine ókinish bildirdi. Osyǵan oraı О́zbekstan Prezıdenti sý tasqynynan zardap shekken aýdandardy tezirek qaıta qalpyna keltirý maqsatynda birlesken sharalar qabyldaýǵa nıetti ekenin aıtty.\nMemleketter basshylary qalyptasqan jaǵdaıǵa oraı týyndaǵan barlyq máseleni shuǵyl sheshý úshin eki eldiń Úkimetteri deńgeıindegi úılesimdi jumystyń mańyzdylyǵyn atap ótti. Sonymen qatar taraptar COVID-19 vırýsyna qarsy kúreste eki eldiń atqaryp jatqan tıimdi ári júıeli jumystaryna kóńilderi tolatynyn aıtyp, sonyń arqasynda indettiń keń taralýyna jol berilmegenine toqtaldy.\nOsy rette taraptar pandemııanyń Qazaqstan men О́zbekstan arasyndaǵy saýda-ekonomıkalyq qatynastarǵa keri áserin boldyrmaý maqsatynda ekijaqty yqpaldastyqty jandandyrý qajettigine nazar aýdardy. Atap aıtqanda aýyl sharýashylyǵy, mashına jasaý, jeńil ónerkásip jáne taǵy basqa salalardaǵy eksport áleýetin arttyrý úshin birlesken óndiris oryndaryn ashý týraly ýaǵdalastyqqa qol jetkizildi.\nQazaqstan tarapynyń bastamasymen bolǵan áńgimelesý jyly jáne dostyq ráýishte ótti.